alibayram/wikipedia-40-langs huggingface dataset:
Новосел

Новосел е село в Североизточна България. То се намира в община Шумен, област Шумен.

География 
Намира се на 14 км от гр. Шумен, на 29 км източно от гр. Търговище и на 87 км западно от Варна.

История 
Налице са археологически сведения за селище от халколита, с площ 3 дка, в местността Баблец, на 2,5 км югозападно от селото.

До селото археологически екип от Регионалния исторически музей в Шумен е разкопал старобългарски производствен център за производство и обработка на метали (IX–X век). От този район в музейните сбирки са постъпили стотици находки, като преобладаващи сред тях са изделията от метал: коланни гарнитури, култови предмети, накити, подпечатващи устройства. Резултатите от разкопките са публикувани в монография.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Редовни събития 
Официалният празник на Новосел е 22 септември.

Литература 
 Стойчо Бонев, Стела Дончева. Старобългарски производствен център за художествен метал при с. Новосел, Шуменско. Велико Търново, Фабер, 2010, 322 с.

Източници 

Села в област Шумен
Населени места в община Шумен
Панайот Волово

Панайот-Волово е село в Североизточна България, на 10 км от гр. Шумен. То се намира в община Шумен, област Шумен. Старото име на селото е Кадъ кьой. От 1934 г. с МЗ 2820/14.08.1934 е преименувано на Волов. От 1965 г. името е уточнено без административен акт
на Панайот-Волово.

Исторически данни 
При археологически разкопки, в района на селото се откриват следи от живот от време на римското владичество. Намерени са останки от римски бани с водопроводни тръби, римски монети, и тухли с римски печати.

Според Васил Маринов с. Панайот Волово е старо българско село, голямо и богато. Смята се, че името, което носи преди Освобождението – Кадъ-кьой, означава – съдийско село. Турските съдии от Шумен имат в селото имоти В селото има и четири големи чифлика, собственост на Хаджи Исмаил бей, Мюфитеви, Исуфаа и Караманъ. По-късно имоти купуват богати шуменци. Иван Хаджисимеонов купува 3700 дк. земя.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Редовни събития 
Със дарения и доброволния труд на населението през 1893 г. е построено Началното училище, разширено през 1941 и НЧ „Земеделец“ през 1903 г.

Развити отрасли, производства – Животновъдство, земеделие, пчеларство, гъбарство

Производители: ЗК „Панайот Волов“, фирма „Агросъвет“; птицекомбинат „Камчия“ АД – яйца и птиче месо за страната и чужбина

Източници 

Села в област Шумен
Населени места в община Шумен
Обекти, наречени на Панайот Волов
Радко Димитриево

Радко Димитриево е село в Североизточна България. То се намира в община Шумен, област Шумен. Носи името на българския и руски висш офицер Радко Димитриев.

География 
Село Радко Димитриево се намира на 14 км в южна посока от областния град Шумен в посока Смядово/ Бургас. Селото разполага с железопътна спирка по линията Шумен – Комунари. Разположено е на източен скат, а на 1 км на запад от него протича река Камчия.

История 
Радко Русков Димитриев е български офицер, който на два пъти преминава на руска служба. В Българската армия достига чин генерал-лейтенант, а в руската – генерал от инфантерията. Той е началник на Щаба на Българската армия от 1 януари 1904 до 28 март 1907 г.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Редовни събития

Среща-събор на селото 
Провежда се в началото на септември и е по повод традиционните „Дни на моето родно село“.

Източници 

Села в област Шумен
Населени места в община Шумен
Салманово

Салманово е село в Североизточна България. То се намира в община Шумен, област Шумен.

География 
Салманово е разположено в близост до десния бряг на река Голяма Камчия.

История 
Археологически разкопки на Рафаил Попов през 1914 върху Деневата могила на 2 км югоизточно от селото, върху северния склон на естественото възвишение Бакаджик, разкриват селищна могила, населявана през халколита, с диаметър около 50 м и височина 4,5 м, разположена на брега на река Голяма Камчия. Идентифицирана е и втора селищна могила от халколита – Борис Павльовата или Дядо Геровата могила, разположена на 2 км северозападно от селото, върху естествено възвишение, между Голяма Камчия и неин малък приток. На 2 км южно от селото в местността Таш кюпрю (), са налице данни за друго селище от халколита. То се намира по посока на село Суха река, на брега на малък приток на Голяма Камчия на 100 м от микроязовир.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Религии 
В селото е изграден православен храм Свети Димитър

Личности 
 Данчо Димитров (1911 – 1991) – политик от БКП

Редовни събития 
Ежегодно в Салманово се провежда събор под наслов „Ден на динята“. Празнува се в последната неделя на месец август.

Поради близостта на селото до река Голяма Камчия тук е развито зеленчукопроизводството. Районът е известен със селектираната от години т.нар. Салманска диня.

Българските обичаи през август са посветени на природата, растенията, билките, водите, слънцето. Съхранените традиции, с които се почита майката-природа са сериозен ресурс за развитие на културен и селски туризъм, и създаване на нови туристически продукти в региона-Камчийската долина-долина на Аспаруховите наследници. През 2012 година ще празнуваме за 25-и пореден път. Юбилей, който трябва до посрещнем подобаващо. Въвеждане на нови съвременни форми и събития в рамките на Празника и налагането им като „АРТ код-Салманово“.

Разширяване обхвата на темата „Динята“ с близки теми, свързани и с другите плодове и зеленчуци, дарове на природата в Камчийската долина и интеграцията им чрез традиции и съвременни арт форми, продукти и туристически атракции.

Източници 

Села в област Шумен
Населени места в община Шумен
Средня

Средня е село в Североизточна България. То се намира в община Шумен, област Шумен. Старото име на селото е Ортакьой.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Редовни събития 
На 6 май всяка година се провежда традиционен селски събор

Източници 

Села в област Шумен
Населени места в община Шумен
Струйно

Стру̀йно е село в Североизточна България. То се намира в община Шумен, област Шумен на 15 км от град Шумен.

География 
Разположено е на главен път Е70 Варна – Русе, на разклона за с. Хитрино.

Население

Численост на населението според преброяванията през годините 
В миналото селото е било по-многолюдно, но броят на жителите му трайно намалява с времето. Голяма част от тях работят в чужбина.

Етнически състав 
Численост и дял на етническите групи според преброяването на населението през 2011 г.:

Обществени институции 
 Кметство.
 Читалище „Христо Ботев“. Действащо читалище, регистрирано под номер 2182 в Министерство на Културата на Република България.
 Целодневна детска градина/ясла „Калинка“ с общинско финансиране.

Културни и природни забележителности 
В читалището са организирани група за ориенталски танци „Букет“, женска фолклорна група „Втора младост“, група за песни и танци, кръжок „Млад цветар“. Има библиотека с 3749 издания.

В селото има православна църква „Св. Иван Рилски“.

Източници 

Села в област Шумен
Населени места в община Шумен
Черенча

Черенча е село в Североизточна България. То се намира в община Шумен, област Шумен.

География 

Селото е разположено в подножието на най-високия хълм в Североизточна България – 501 надморска височина, в западната част на Шуменското плато. Намира се  на 18 км северозападно от град Шумен, в прехода между два от дяловете на шуменските височини. Източно от селото се извисява Новоселската планина, а хълмът Фисек, явяващ се най-западната част на Шуменското плато, отстои на запад от него.

История 

Село Черенча е основано през 764 г. Намерените находки свидетелстват за наличието на стара култура в землището му. Археолози откриват средновековна крепост в местността Хисарлъка, северозападно от ската „Фисек баир“. Основите на крепостните зидове, запазени и до днес, говорят за живота на хората през няколко епохи – от най-ранния 4 век пр.н.е. до Втората българска държава. 

В района на селото (местност Фисека) е намерена ранносредновековна прабългарска сабя.

До Освобождението в с. Черенча е имало 100 – 110 къщи и населението е било мюсюлманско. След Освобождението започнала бавна, но сигурна емиграция на мюсюлманите – настъпила съществена промяна в демографския облик на селото.

Днешното село е възникнало вероятно със заселване на турските колониалисти. През 1901 г. тук се установява първият българин Димитър Колисолу. В периода до 1910 г. идват и много семейства от Кюстендилско, привлечени от доброто географско положение и благоприятния климат за развитие на основния поминък – земеделие и животновъдство. През 1946 г. се каптира водата и се създава водопроводна мрежа, а през 1950 – 1951 г. селото се електрифицира. Построява се мост между селата Черенча и Средня. Строителството му трае три години (1941 – 1943). Строежът се е ръководел от инж. Коеджиков.

Население 
Численост на населението според преброяванията през годините:

Етнически състав 

Преброяване на населението през 2011 г.

Численост и дял на етническите групи според преброяването на населението през 2011 г.:

Обществени институции 

Етнографска сбирка-музей със 100-годишна история се помещава в сградата на Начално училище „В. Левски“.
Детска градина и читалище „Паисий Хилендарски – 1927“ функционират в селото.

Източници 

Села в област Шумен
Населени места в община Шумен
Бабино

Бабино е село в Западна България. То се намира в община Бобов дол, област Кюстендил.

География 
Село Бабино се намира в планински район, в подножието на Конявска планина, на около 3 км западно от град Бобов дол. Надморската височина в центъра на селото е около 618 м.

Протичащата през селото обикновено маловодна река носи името му – Бабинска река.

В землището на селото се намира най-големият подземен рудник в България – рудник Бабино при „Мини Бобов дол“ ЕАД , в който са добивани до 800 тона висококачествени и висококалорични кафяви въглища на денонощие, транспортирани до ТЕЦ „Бобов дол“ .

История 
Църквата „Свети Четиридесет мъченици“ е построена в 1821 г.

При избухването на Балканската война в 1912 година двама души от Бабино са доброволци в Македоно-одринското опълчение .

В селото има училище „Св. св. Кирил и Методий“.

Бележки и източници 

Села в област Кюстендил
Населени места в община Бобов дол
Блато (област Кюстендил)

Блато е село в Западна България. То се намира в община Бобов дол, област Кюстендил.

Външни препратки 

Села в област Кюстендил
Населени места в община Бобов дол
Голем Върбовник

Голем Върбовник е село в Западна България. То се намира в община Бобов дол, област Кюстендил.

География 
Селото се намира в полупланински район, на 8 км от ТЕЦ „Бобов дол“. Пресича се от вече маловодна река, по поречието на която изобилстват върби, откъдето произлиза и името на селото.
Почвите са разнообразни, предимно кафяви, като основните култури, които се отглеждат в неголеми количества са пшеница, зеленчуци, лози. До 1990 година земята се от обработва от АПК „Юрий Гагарин“ – Панчарево.

Всички мобилни оператори имат добър обхват в селото и околните местности, както и качествен мобилен Интернет.

Културни и природни забележителности 
Близо до селото, в местността „Клисурата“ се намира внушителен паметник, с форма пламък с три върха, в чест на местния партизански отряд.

Редовни събития 
Ежегодно на 9 септември в центъра на селото се провежда Земляческа среща-събор

Външни препратки 
 "Как цар Константин избегал от Кюстендил", народно предание за деспот Константин Драгаш, записано от проф. Владимир Качановский на 9 декември 1879 г. от местни старци, Качановский, В. "Памятники болгарскаго народнаго творчества. Выпуск І-й Сборник западно-болгарских песен с словарем", Санкт Петербург, 1882 г.
 "Приемане на Кръщението Господне", разказ по библейски мотиви, разказан на проф. Владимир Качановский от група старци от Голем Върбовник на 9 декември 1879 г., Качановский, В. "Памятники болгарскаго народнаго творчества. Выпуск І-й Сборник западно-болгарских песен с словарем", Санкт Петербург, 1882 г.
 "Стани Како, дай колако", семейна песен от Голем Върбовник, записана на 9 декември 1879 г. от проф. Владимир Качановский, Качановский, В. "Памятники болгарскаго народнаго творчества. Выпуск І-й Сборник западно-болгарских песен с словарем", Санкт Петербург, 1882 г.

Села в област Кюстендил
Населени места в община Бобов дол
Големо село

Големо село е село в Западна България. То се намира в община Бобов дол, област Кюстендил. Населението му е около .

География 

Големо село е разположено на 504 метра надморска височина в долината на река Разметаница в подножието на Конявска планина, на 7 километра северозападно от центъра на Дупница и на 9 километра южно от Бобов дол.

История 

Край Големо село е разкрито тракийско светилище от II век, най-голямото известно, посветено на божеството Зевс Збелсурд.

На 4 септември 1999 г. в складовете на мини Бобов дол разположени край селото избухва взрив. При взрива загиват 6 души – четирима полицаи от охраната и двама пожарникари. Причина за взрива е неспазване на нормите за безопасност при складиране на взривоопасни вещества, а именно детонатори и взрив са били в едно и също помещение. При възникнал малък пожар около складовете (горяла е трева), складовете се подпалват и впоследствие избухва взрив. В селото има много щети, като счупени прозорци, изтръгнати врати и щети по фасадите и покривите на къщите. Към септември 2009 край селото не се съхраняват взривоопасни вещества

Население

Управление

Икономика 

В землището на селото се намира ТЕЦ „Бобов дол“.

Инфраструктура 

През Големо село преминава третокласния път III-623, а непосредствено южно от него – второкласният път II-62. В селото има гара на железопътна линия 51.

Култура

Известни личности 
 д-р Тома Кишкин – хирург стоматолог,
 д-р Данаил Кишкин – вътрешни болести,
 доц. д-р Иван Стойнев – хирург стоматолог,
 проф. д-р Георги Стойнев – геронтолог,
 инж. Унчо Топчийски – машинен инженер.

Бележки 

Села в област Кюстендил
Населени места в община Бобов дол
Коркина

Коркина е село в Западна България. То се намира в община Бобов дол, област Кюстендил.

География 
Село Коркина се намира в района на Конявска планина.

История

Личности 
 Родени в Коркина
 Димитрий Михайлов - Казак (1835 - 1902), кмет на Дупница

Природни забележителности 
 Връх Голак – на върха открай време има камък с издялан кръст и се смята за свещено място. В по-ново време е издигнат голям метален кръст. В самото подножие на върха се провежда селския събор всяка година на Илинден.

Редовни събития 
 Събор – всяка година на Илинден се прави с жива музика в двора на училището.

Външни препратки 

Села в област Кюстендил
Населени места в община Бобов дол
Локвата

Локвата е село в Западна България. То се намира в община Бобов дол, област Кюстендил.

Редовни събития 
Всяка година на 15 август, Света Богородица се провежда събор.

Бележки 

Села в област Кюстендил
Населени места в община Бобов дол
Мала Фуча

Мала Фуча е село в Западна България. То се намира в община Бобов дол, област Кюстендил.

География 
Село Мала Фуча се намира в полите на Конявската планина и по-точно под югозападната част на връх Колош, в близост до село Голема Фуча, но на по-малка височина.

Мала Фуча се намира в малка котловина, на 6-7 км от Бобов дол, 21-22 км от Дупница и около 35 км от Кюстендил.

Оградена е от юг, запад, и север от хълмове, обрасли с габър и дъб. Навътре в диплите на планината има и букова гора. Дори има местност наречена „Буката“, където расте само бук. Преди около 60 години покрай селото се засаждат иглолистни дървета.

Само на изток селото е открито, като от тази страна тече местната река. Поради това си разположение селото е защитено от ветрове.

История 
Съществува хипотезата, че в миналото на това място е имало воден басейн, тъй като в планината се намират черупки на морски охлювчета.

Легенди 
За селото има няколко легенди.

 Някога в района на село Бабино живяла една вдовица с децата си. На най-големите ѝ двама синове им казвали „Фучите“. Оженила ги майка им, дала им по двайсет овце и ги изпратила да живеят на ергеците – големият в полите на „Колош“, а малкия в подножието на нашия балкан, до реката. Така от семейството на малкия Фуча възникнало селището.

 Друга, по-вероятна, легенда е името на селото да идва от турската дума fici – фучия, което значи бъчва. Заобиколено от три страни с баири, то действително прилича на бъчва, или по-скоро на яма, образувана при изваждане от земята на грамадна бъчва.

 Още една легенда е, че някога от Злокучане, по време на османската власт избягали двама братя, преследвани от турците. Единият от тях отишъл под „Колош“ и създал Голема Фуча, а другият създал Мала Фуча.

 Сред местните съществуват предположения, че първопоселникът и създател на селото може да е някой потомък на някои от разбитите, посечени и разпръснати въстаници от Македония и Кюстендилско от въстанието през 1689 г.

Културни и природни забележителности 
Има три църкви от турско време. Една се намира в центъра на селото, втората е недостроена, а третата е на една планина, на която някога са се правили събори.

Редовни събития 
В селото се провеждат два събора:
 Събор – провежда се в средата на юни
 Събор – провежда се в началото на септември, повечето пъти е на 6 септември.

Източници 
 „Мала фуча“, д-р Никола Костадинов Георгиев, 1999 година

Външни препратки 
 Село Мала Фуча в Уикимапия

Села в област Кюстендил
Населени места в община Бобов дол
Мали Върбовник

Мали Върбовник е село в Западна България. То се намира в община Бобов дол, област Кюстендил.

География 
Местността е предимно хълмиста. Селото се намира в подножието на няколко възвишения, най-известното от които е Поглед.

История

Културни и природни забележителности 
 Паметник-бюст на Анани Георгиев (Запорожеца) – намира се в центъра на селото.

Редовни събития 
В началото на октомври се провежда редовно събор.

Външни препратки 

Села в област Кюстендил
Населени места в община Бобов дол
Мало село

Мало село е село в Западна България. То се намира в община Бобов дол, област Кюстендил.

Личности 
 Кирил Зарев (1926 – 2000) – политик от БКП

Редовни събития 
 Събор – провежда се през месец октомври.

Места 
Маркова паница, Дели Баба, Габеро, Профилакториум, Чешмата, Пашов дол (с предстояща инвестиция на зелено от американска страна), археологичен потенциал (Могилата, Градището и някои свидетелства за ранно римска-тракийска епоха).

Външни препратки 
 FACEBOOK страница

Села в област Кюстендил
Населени места в община Бобов дол
Паничарево

Паничаре́во е село в Западна България, област Кюстендил, община Бобов дол.

История 
Още от Освобождението на България през 1878 г. името на селото е регистрирано като Паничарево Среща се употреба на неправилното име Панчарево.

Селото става център на новата община Паничарево, Станке Димитровска околия, Софийски окръг на 17 декември 1955 г., която е присъединена към община Шатрово с център с. Шатрово на 27 декември 1958 г.

Паничарево става център на обединената и едновременно преименувана община Паничарево на 21 април 1962 г. Община Паничарево е закрита на 26 декември 1978 г.

Личности 
  Алекси Тасев (р. 1945), български комунист, кмет на Дупница
  Георги Панчаревски (1870–1948), български революционер и комунист

Външни препратки 
 "Женитба Янкола—Зелен-гора", народна песен от Паничарево, изпята от местния певец и разказвач Димитър Кундев и записана на 13 декември 1879 г. от руския славист проф. Владимир Качановский, Качановский, В. "Памятники болгарскаго народнаго творчества. Выпуск І-й Сборник западно-болгарских песен с словарем", Санкт Петербург, 1882 г.

Източници

Външни препратки 
 Паметникът „Пламък”, с. Паничарево, Бобов дол, digital-culture.eu/bg

Села в област Кюстендил
Населени места в община Бобов дол
Бадино

Бадино е село в Западна България. То се намира в община Бобошево, област Кюстендил.

География 

Село Бадино е едно от малките села в България. То се намира на близо 20 км от град Дупница и на 60.075 км от град София, в югозападна България. Колкото до селото то е с голям център, с много хубава панорама към планината, чист въздух и спокойно място за почивка.

Външни препратки 
 Официален сайт на Община Бобошево 
 Радио и телевизия в Бобошево

Села в област Кюстендил
Населени места в община Бобошево
Брод (област Хасково)

Брод е село в Южна България. То се намира в община Димитровград, област Хасково.

География 
Селото се намира в Южна България на 7 км източно от Димитровград, на територията на област Хасково. Село Брод е разположено по поречието на река Марица, на нейния ляв бряг. Селото и прилежащите му територии се характеризират с равнинно-хълмист релеф. Лятото тук е горещо, а зимата мека. Почвите в региона са черноземни и много плодородни.

История 
До 1906 година името на селото е Гючерлии, Гючурлии.

През 1911 година започват да се изготвят плановете за построяване на ново училище. Строежът започва през 1912 г. Изградено е напълно, без покрива, но поради войната строителството спира и е завършено едва през 1916 г. Строежът струвал 48 500 лв. Особено голяма заслуга за построяването на училището има тогавашният учител от с. Нова надежда Иван Грудев. През 1973 г. с доброволния труд на населението на с. Брод, е построен и физкултурен салон. През юли 1984 г. половината от старото училище е съборено и на негово място – издигната новата, съвременна сграда на училището, закрито през 2007 година.

Забележителности 
 Хаджиев мост
 Костадинова чешма
 Дядо Вълеви чуки

Религия 
Населението на село Брод е 100% православни християни.

Култура 
 Народно читалище „Пано Ангелов“ – Брод
Читалището е основано на 12 декември 1926 г., когато, според историческите справки, селището наброява около 850 жители. Носи името на тракийския войвода, родом от село Брод, Пано Ангелов – участник в Илинденско-Преображенското въстание през 1903 г., отдал живота си за свободата на България.

Редовни събития 
Всяка година на 7 юли се провежда традиционният събор на селото.

Първият събор е на 20 юли 1904 година. Тогава той се състои край река Марица, под сенките на върби и тополи. Три години по-късно – през 1907 г., съборът е честван там, където и манастирчето, построено две години след това – през 1909 г. В 1911 година е открито и Аязмото, което както и манастирчето носи името на Света Неделя.

Личности 
 проф. д-р Гочо Недев Гочев – Дългогодишен преподавател и ръководител на Катедра „Русистика“ във Великотърновския университет „Св. св. Кирил и Методий“.

Бележки 

Села в област Хасково
Населени места в община Димитровград
Блажиево

Блажиево е село в Западна България. То се намира в община Бобошево, област Кюстендил.

География 
Село Блажиево е малко, красиво селце, което се намира в подножието на Рила планина. Отстои на 6 км от град Дупница. През него тече река Верница, която се влива в Джерман.

Културни и природни забележителности 
 Паметник на загиналите в Илинденско-Преображенското въстание

Редовни събития 
Хората в село Блажиево почитат два от най-големите български празника с курбан – Гергьовден и Димитровден. Преди празника доброволци от селото минават и събират продукти за курбана, всеки човек, който има възможност и иска дава по нещо за направата му. След това се приготвя гозбата, на Димитровден от теле, а на Гергьовден от агне. В деня на празника хората се събират в двора на църквата, свещеникът чете молитва и освещава казаните с курбана. След това хората нареждат съдовете които за донесли и готвачът разпределя гозбата. Всеки отнася своя съд вкъщи и с това се обядва, всеки член от семейството трябва да опита поне по малко, за здраве.

Всяка година в село Блажиево, се организира събор. На този ден се събират хора от цялото село и околните градове на площада да се забавляват. Всяка година гостуват популярни изпълнители, които изпълняват предимно народни песни и се оформят дълги хора. Има много сергии, от които хората могат да си купят сувенир за спомен.

Личности 
 Поликарп Белоградчишки (р. 1978 г.) – български духовник, Белоградчишки епископ, викарий на софийската митрополия.

Външни препратки 
 Официален сайт на Община Бобошево 
 Радио и телевизия в Бобошево

Села в област Кюстендил
Населени места в община Бобошево
Бряст (село)

Бряст е село в Южна България. То се намира в община Димитровград, област Хасково.

Културни и природни забележителности 
Село Бряст има язовири, в които жителите имат възможност да ловят риба.

Личности 
Починали в Бряст
  Андон Василев Андонов (поп Антоний) (1912 - 26 октомври 1944), български духовник

Бележки 

Села в област Хасково
Населени места в община Димитровград
Великан (село)

Великан е село в Южна България. То се намира в община Димитровград, област Хасково.

История 
Името на селото идва от основателя на турския чифлик Балабан Али и това име селото носи до 14 август 1934 г. – преименува с. Балабанлии на с. Великан с указ МЗ № 2820. Тогава се извършва преименуването на селата с турски имена. „Балабан“ се превежда „голям“. Но да се преименува селото на Големаново не отивало и от Чирпан предлагат името му да е Великан.

Културни и природни забележителности 
В селото има клуб на име: Клуб „Сам Дойдох“ с главна тема „Хъшовете“. С окачени по стените старинни предмети, портрети на Васил Левски, там хората всяка вечер играят карти, табла, слушат народна музика от стар телевизор „Електрон“.

Други 
Нос Великан на остров Смит в Антарктика е наименуван на селото.

Бележки

Външни препратки 
 Групата на селото във „Facebook“

Села в област Хасково
Населени места в община Димитровград
Доброво

Доброво е село в Западна България. То се намира в община Бобошево, област Кюстендил.

География 
Област: Кюстендил, Община: Бобошево

Разстояние до София: 63.586 km

Географска ширина (Latitude): 42.167N

Географска дължина (Longitude): 22.983E

Надморско равнище: 300 – 499m

Площ: 5.537km2 (НСИ)

История 
Има вярване че името на селото е дадено от Св. Иван Рилски заради доброто отношение на местните към него. Те му помогнали да избяга и да се скрие когато селяните от неговото родно място - Скрино, се опитали да го убият с камъни.

Религии 
 Християнство.
 На особена почит в селото са трима светци – Св. Архангел Михаил, Св. Илия, най-вече Божията майка - Пресв. Дева Мария.

Редовни събития 
 Ежегоден събор

Външни препратки 
 Официален сайт на Община Бобошево 
 Радио и телевизия в Бобошево

Села в област Кюстендил
Населени места в община Бобошево
Каменик

Каменик е село в Западна България. То се намира в община Бобошево, област Кюстендил. На 10 км югозападно от гр. Дупница.

География 
Село Каменик се намира в полупланински район.

Културни и природни забележителности 
Най-старата църква в Кюстендилския окръг се намира в село Каменик. Тя е полуразушена и се намира в областта на гробищния парк в селото. Името на църквата е „Св. Иван Рилски“.

Редовни събития 

Редовно събитие в село Каменик е традиционният Илинденски събор, който се провежда всяка година в село Каменик винаги в събота около Илинден и се отбелязва с курбан за здраве.

Външни препратки 
 Официален сайт на Община Бобошево 
 Радио и телевизия в Бобошево

Села в област Кюстендил
Населени места в община Бобошево
Голямо Асеново

Голямо Асеново е село в Южна България. То се намира в община Димитровград, област Хасково.

История

Културни и природни забележителности 
В землището на село Голямо Асеново се намира защитената местност – природен резерват Пропадналото блато.

Образува се вследствие на подземните минно-добивни дейности, след изземване на въглищния пласт. В близост и под коритото на река Белоизворска се получило пропадане на земни маси. Образувалите се по този начин вдлъбнатини в земната повърхност, впоследствие се напълнили с вода от реката, обрасли с папур, тръстика, роголист и други водни растения. С течение на времето сформиралите се така влажни зони се превърнали в биотоп, привличащ множество видове животни от различни таксономични групи.

Редовни събития 
Традиционният събор на селото се провежда на 8 септември – денят на Рождество Богородично – малка Богородица.

Личности

Родени 
 Тилю Колев (1859 – 1928), български военен деец, генерал

Източници 

Села в област Хасково
Населени места в община Димитровград
Скрино

Скрино е село в Западна България. То се намира в община Бобошево, област Кюстендил.

География 
Селото се намира на около 90 km от София в Руенската планина, най-северната част на Влахина планина. Тръгва се по международен път Е79 в посока Кулата. След Джерман и Усойка има отбивка надясно за Бобошево. Пътят минава през центъра на градчето и продължава по пътя към Кюстендил. След 5 минути има отбивка наляво за Руенски манастир. Преди да се стигне до Скрино се минава през село Доброво. Пътят криволичи и разкрива гледки към река Струма и околността.

Културни и природни забележителности 
 Около селото има много хубава и вековна гора.
 Руенски манастир „Свети Иван Рилски“

Редовни събития 
 Събор на 19 октомври – денят на Свети Иван Рилски.

Външни препратки 
 Официален сайт на Община Бобошево 
 Радио и телевизия в Бобошево

Четири народни песни от Скрино, записани от руския славист проф. Владимир Качановский и изпяти от народния певец и разказвач Ангел (Янгел) Рибаро:
 "Алватар войвода отвлича жената на Марко Кралевича; Марко го убива", Качановский, В. "Памятники болгарскаго народнаго творчества. Выпуск І-й Сборник западно-болгарских песен с словарем", Санкт Петербург, 1882 година
 "Стояне, море, Стояне", Качановский, В. "Памятники болгарскаго народнаго творчества. Выпуск І-й Сборник западно-болгарских песен с словарем", Санкт Петербург, 1882 година
 "Дойди, Нено", Качановский, В. "Памятники болгарскаго народнаго творчества. Выпуск І-й Сборник западно-болгарских песен с словарем", Санкт Петербург, 1882 година
 "Сестро, Петро, Коледе!", Качановский, В. "Памятники болгарскаго народнаго творчества. Выпуск І-й Сборник западно-болгарских песен с словарем", Санкт Петербург, 1882 година

Села в област Кюстендил
Населени места в община Бобошево
Слатино

Слатино може да се отнася за някое от следните села:

 Слатино, област Кюстендил, България
 Слатино, област Перник, България
 Слатино, община Дебърца, Северна Македония
 Слатино, община Теарце, Северна Македония
 Слатино, Дергачевски район, Харьковска область, Украйна
 Слатино, Хвойнински район, Новгородска област, Русия
 Слатино, Маревски район, Новгородска област, Русия

Вижте също 
 Слатина
Сопово

Сопово е село в Западна България. То се намира в община Бобошево, област Кюстендил.

История 

Предполага се, че селото е създадено по време на турско робоство, когато в него се заселват няколко фамилии, бягащи от турците. Според легендата баба Милица от фамилия Митеви е убила със сопа турски бирник, защото задявал дъщеря ѝ Мария, и оттук идва името на Сопово.

Културни и природни забележителности 
 Църквата „Света Петка“ е единствената забележителност на село Сопово, не е запазена точната дата на построяването ѝ, но се предполага, че е на повече от 100 години.

Редовни събития 
 Празникът на селото е 14 октомври - Петковден.

Външни препратки 
 Официален сайт на Община Бобошево 
 Радио и телевизия в Бобошево

Села в област Кюстендил
Населени места в община Бобошево
Усойка

Усойка е село в Югозападна България. То се намира в община Бобошево, област Кюстендил, и разполага с жп спирка по линията София-Благоевград-Кулата. До Кюстендил се стига с връзка от гара Радомир.

Външни препратки 
 Официален сайт на Община Бобошево 
 Радио и телевизия в Бобошево

Села в област Кюстендил
Населени места в община Бобошево
Циклово

Циклово е село в Западна България. То се намира в община Бобошево, област Кюстендил.

География 
Село Циклово се намира в планински район. Разположено в малка котловина, оградено от борова гора. Малкото селце се намира на 5 – 6 км от село Висока Могила, което се намира в близост до град Бобошево. До селото има няколко пътя, единят път вече почти не се използва е през село Каменик.

Външни препратки 
 Официален сайт на Община Бобошево 
 Радио и телевизия в Бобошево

Села в област Кюстендил
Населени места в община Бобошево
Длъгнево

Длъгнево е село в Южна България. То се намира в община Димитровград, област Хасково.

Бележки 

Села в област Хасково
Населени места в община Димитровград
Боровец (област Кюстендил)

Боровец е село в Западна България. То се намира в община Кочериново, област Кюстендил.

География 
Село Боровец се намира в планински район.

Външни препратки 

Села в област Кюстендил
Населени места в община Кочериново
Бураново

Бураново е село в Западна България. То се намира в община Кочериново, област Кюстендил.

География 
Село Бураново се намира в хълмист район по поречието на река Струма.
Югозападен регион

История 
При избухването на Балканската война в 1912 година двама души от Бураново са доброволци в Македоно-одринското опълчение.

Културни и природни забележителности 
 Паметник на загиналите воини във Втората световна война, участвали в битките при Счупено бърдо – Югославия 1944 г. и при р. Драва – Унгария, през 1945 г.
 Черква „Пророк Илия“, построена през 1866 г.

Редовни събития 
Празникът на селото в миналото е бил  14 октомври.
Сега се празнува в съботата след Илинден, който се отбелязва на 20 юли.

Личности 
 Родени в Бураново
  Панайот Тасев (1881 – 1966), български политик, кмет на Горна Джумая

 Починали в Бураново
  Симеон Ангелов (? – 1902), български революционер

Бележки 

Села в област Кюстендил
Населени места в община Кочериново
Драгодан

Драгодан е село в Западна България. То се намира в община Кочериново, област Кюстендил.

География 
Село Драгодан се намира в планински район. Разположено е на западния бряг на река Струма. На източния бряг на 2 km се намира с. Мурсалево, като ги свързва голям мост над реката.

История 
При избухването на Балканската война в 1912 година 1 човек от селото е доброволец в Македоно-одринското опълчение.

Редовни събития 
На 24 май се провежда традиционен събор в центъра на селото пред кметството.

Личности 
  Йордан Ванчев (1933 – 2008), български историк
  Янко Ортакчийски (1936 – 2012), български политик и инженер

Други 
В края на Долни Драгодан, както го наричат местните хора, и преди Горни Драгодан, по пътя към село Фролош и село Цървище, се намира бившият Стопански двор на селото, където се е развивало животновъдство. Понастоящем Стопанският двор е частна собственост и е в процес на възстановяване на икономическия живот в селото.

Бележки 

Села в област Кюстендил
Населени места в община Кочериново
Долно Белево

Долно Белево е село в Южна България. То се намира в община Димитровград, област Хасково.

Културни и природни забележителности 
Землището на селото е осеяно преди всичко с тракийски надгробни могили. На 1 км североизточно от селото в местността Бахча билюк, върху неголяма естествена височина, издължена в посока север-юг, има дебел пласт със селищни останки, който заема площ с размери 200x100 м. На повърхността се вижда изобилна керамика, предимно от старожелязната епоха и значителен брой фрагменти от хромели.

Надгробни могили са разхвърляни във всички посоки около селото: на 2 – 2,5 км северно от селото, в местността Гьоргьовденя, има силно разлята надгробна могила, известна като „Тончова чука" – с диаметър около 50 м и височина 4 – 5 м. Около могилата и по повърхността ѝ се вижда хоросан, а отгоре е намерена медна римска монета от III-IV век в изкоп, направен при обучение на войници – окоп с дълбочина 1 м в посока изток-запад, с дълж. 4 м, в средата с кръгла дупка.

Бележки 

Села в област Хасково
Населени места в община Димитровград
Мурсалево

Мурсалево е село в Западна България. То се намира в община Кочериново, област Кюстендил.

География 
Село Мурсалево се намира в планински район.

История 
При строежа на железопътна линия през 30-те г. на ХХ в. от южната страна на селото е открито праисторическо селище. След 2014 г., заради проектираното трасе на магистрала „Струма“ започват спасителни разкопки. Находките датират от ранния неолит като са разкрити основите на повече от 60 къщи, някои от които били двуетажни.

Обществени институции 
Училището на селото е построено по управлението на Ал. Стамболийски, с тогавашния кмет Никола Михов (1919 – 1923).

Селото разполага с клуб, в който се организират събирания и беседи. Клубът е част от народно читалище „Просвета“.

Редовни събития 
Често се организират събори, на които присъстват известни певци и певици от България. Тези събори се правят в началото (1-ви – 2-ри) на август. В двора на църквата Св. Пророк Илия се правят курбани за честването на някои празници.

Литература 
 Димитър Киров. Мурсалево от древността до наши дни. С., ИИА Девора-МарБи, 2009

Източници

Външни препратки 
 Facebook: Group Мурсалево
 Facebook: с. Мурсалево

Села в област Кюстендил
Населени места в община Кочериново
Пороминово

Пороминово е село в Югозападна България. То се намира в община Кочериново.

География и история 
Село Пороминово се намира на Рилска река, на 15 км от Благоевград и в близост до Рилския манастир. Само на няколко километра са и Стобските пирамиди. На север граничи със землището на Кочериново, на изток-североизток със Стоб, на изток с махалите Горно и Долно Демирево на село Бистрица, на юг с Дъбрава и на запад с Бараково. Селото е на разстояние 71 km от София.

Климат 
Климатът е умереноконтинентален, с горещо лято и в определени периоди студена зима. Селото влиза и в „Натура 2000“.

Транспорт 
Пороминово разполага с редовен автобусен транспорт по линията Благоевград — Рила, като автобусите и от двата града (от автогара Рила и от Държавна автогара Благоевград) тръгват на всеки кръгъл час от 7.00 до 20.00 всеки ден

Селото има футболен отбор " Ботев Пороминово".

Външни препратки 
 "Спомени от участвуванието ми във войните", Дупница, 1927 - Автобиографията на видния поборник от Пороминово - Георги Начев, в която той описва преживелиците си по време на Освободителната война (1878), Сръбско-българската (1885) и Балканската (1912) войни. Има и кратки бележки за други бележити революционери, действали в усоите на Рила, както и свидетелства за трите идвания на Васил Левски в Дупница, с. Рила и Горна Джумая.

Села в област Кюстендил
Населени места в община Кочериново
Златополе

Злато поле е село в Южна България. То се намира в община Димитровград, област Хасково.

История 
До 1888 година името на селото е Пиринчлии, а до 1950 година – Златица.

Културни и природни забележителности 
 В непосредствена близост до с. Златополе, на левия бряг на река Марица се намира защитената местност Златополе. Там е най-голямата влажна зона с естествен характер по поречието на река Марица. Обхваща части от землищата на селата Нова Надежда (община Хасково), Брод, Райново и Златополе (община Димитровград). Тя включва комплекс от свързани един с друг водни басейни с различна форма, големина и дълбочина, тръстикови и папурови масиви, острови и пасища. Защитената територия се е формирала в резултат изграждането на дига, която откъсва реката от нейното старо корито. Отделеният през 60-те години участък от реката е с формата на подкова и е с дължина около 2 км. В резултат на човешката дейност в западната част на Мъртвицата, а именно добива на инертни материали са се образували повечето от водните огледала, формиращи комплекса на влажната зона. Източната част е останала непроменена, обраснала с папур, тръстика и ракита. Влажните зони в Тракийската низина съхраняват неоценимо богатство от растителен и животински свят. Те са последните оазиси на редки растителни и животински видове, заплашени от изчезване, единствен начин за съхраняване на естествените местообитания на много редки птици: малък корморан, малка бяла, нощна и гривеста чапла, голям воден бик, тръстиков блатар, мустакат синигер и голям брой водоплаващи птици.

Злато поле е обявено за защитена местност от 11.08.2001 година със заповед № РД-476 на МОСВ (ДВ 73/2001 г.) по предложение на САЕП „Гео“ и СНЦ „Зелени Балкани“. Площта на защитена територия е 84,79 ха.

В защитената местност са забранени:
 – ново строителство
 – добив на инертни материали
 – водочерпене при спадане на нивото под 1,5 м от билото на остров №10
 – опожаряване на тръстикови и папурови масиви, без съгласуване с МОСВ
 – голи сечи в горските насаждения
 – промяна предназначението на земята на островите
 – отдаването за ползване на площи и водоеми без съгласуване от РИОСВ
 – извършване на лов и ловностопански мероприятия

Бележки 

Села в област Хасково
Населени места в община Димитровград
Стоб

Стоб е село в Западна България, област Кюстендил, община Кочериново.

География 
В западните поли на Рила планина, точно на самия вход към долината на Рилска река и Рилския манастир е разположено село Стоб – наследник на древния пеонски град Стоби, унищожен от Асеневци в края на XII век. Там се намират известните Стобски пирамиди.

История 
Местна легенда разказва, че в антично време село Стоб е било град Стоби, но е имало наводнение, което заличило града и така древните изкупили сторените грехове.

Някогашният град-крепост за пръв път влиза в състава на българската държава при кан Пресиян в IX век. През 1190 година българо-куманските войски надделяват над византийците, но през 1254 г. е присъединен към Никейската империя от Йоан III Дука Ватаци. В местността Църквището е открит кръст с надпис от 1373 г.

През 1019 година Стоб е споменат като част от Велбъждката епархия (в Охридската архиепископия). През 1190 година е включен в сръбската държава от великия жупан Стефан Неманя и опустошен от Асеневци.

Църквата в селото се казва „Свети Прокопий“, като първоначално е построена в 1373 година. Заради искане на турците, които по време на владичеството са живеели под нея, тя е съборена, но след разрешение от султана е преместена камък по камък в селото и е построена отново под същото име, но на друго място.

Забележителности 
 Паметник на загиналите воини във войните през 1912 – 1913 г. и 1915-1918 г.
 Природен феномен Стобски пирамиди, с площ от 7,4 хектара – обявени през 1964 година за защитен природен обект. Пирамидите са изключително живописни, като по красота не отстъпват на Мелнишките пирамиди. Стобските пирамиди са сред 100 национални туристически обекта под номер 28а. Печат има на обекта и в информационния център на селото.

Редовни събития 
В село Стоб се провежда традиционният аграрен събор на района.

Личности 
 Родени в Стоб
  Веселин Вучков (р. 1968), български политик от ГЕРБ, министър, депутат
  Стоян Темелакиев (р. 1967), български полицай, заместник-министър на вътрешните работи
  Иван Попов (1890 – 1944), български синдикалист
  Сотир Янев (1891 – 1944), български политик, социалдемократ, депутат

 Други
  Йордан Ангелов (1891 – 1931), български политик

Бележки 

Села в област Кюстендил
Населени места в община Кочериново
Каснаково

Каснаково е село в Южна България. То се намира в община Димитровград, област Хасково.

География 
Селото е разположено в долината на Банска река, десен приток на Марица.

Етимология 
Името Каснаково идва от това, че заселниците са заорали/обиколили земята с бразда, която била с формата на кръг или „каснак“ – кръга на решетото за брашно. По това време хората от съседните села са ги наричали „откъснатите“ и с течение на време селото е кръстено Каснаково.

Културни и природни забележителности 

Между селото и село Клокотница се намира езическо светилище на Афродита и нимфите. През 1958 г. обектът е обявен за национален паметник на културата. По своята същност той представлява полукръгла площадка с аязмо и лечебна вода. Местността е известна под името Гьор Бунар. На няколко десетки метра оттам е „Киркова дупка“ – неизследвана пещера, в която според преданието се е скрил кир Теодор Комнин, след като е разбит от цар Иван Асен при Клокотница. На скалата, до входа, пак според преданието има отпечатък от подковата на коня.

Редовни събития 
Всяка година на Спасов ден, в местността Гьор Бунар, се провежда събор на селото.

Други 
През 2007 г. отваря врати новопостроена църква.

Бележки 

Села в област Хасково
Населени места в община Димитровград
Фролош

Фролош е село в Западна България. То се намира в община Кочериново, област Кюстендил.

География 
Село Фролош се намира в планински район. Има изглед към планина Рила и село Мурсалево.

История 

Името на селото Фролош на турски език означава Страж.

Културни и природни забележителности 
 Паметник на Владимир Димитров – Майстора – открит на 18 юни 1982 г. Автори н.х.проф. В. Минеков и арх. В. Янкова, изработен е от бронз, в цял ръст (3,05 м). Издигнат е в центъра на родното село на художника.

Личности 
 Владимир Димитров — Майстора (1882 – 1960) – живописец
 Алекси Тасев (1945 – 2000) - кмет на Дупница

Редовни събития 
През пред последната събота на месец юни се провежда традиционен събор.

Други 
Носът Фролош на остров Анвер в Антарктика е наименуван в чест на село Фролош.

Външни препратки 

Села в област Кюстендил
Населени места в община Кочериново
Цървище

Цървище е село в Западна България. То се намира в община Кочериново, област Кюстендил.

География 
Село Цървище се намира в планински район. Селото има три махали — Заешка, разположена на билото на планината, Българец — отвъд река Струма и Оревица.

История 
Името на селото произлиза от цървената земя в населеното място.

Религии 
Населението изповядва християнска религия. Църквата „Света Петка“ в село Цървище е построена през 1872 г. Тя представлява сравнително малка, еднокорабна, псевдобазиликална сграда. Иконостасът е двуредов, добре оформен с дърворезбена украса. Стените отвътре са изписвани в периода 1883 до 1925 година.

Редовни събития 
 На 14 октомври на Петковден се прави курбан за здраве при църквата Света Петка.
 На 6 май Гергьовден курбанът се прави в Заешката Махала – параклиса Свети Георги.
 На 29 юни Петровден в Оревица в новореставрирания параклис има курбан.

Личности 
 Родени в Цървище
 Проф. д-р инж. Димчо Стоилков Чакърски, учен

 Починали в Цървище
 Иван Атанасов – Инджето (1846 – 1896), български революционер, опълченец

Бележки 

Села в област Кюстендил
Населени места в община Кочериново
Крум (село)

Крум е село в Южна България. То се намира в община Димитровград, област Хасково. До 1906 година името на селото е Идирлии.

География 
Селото разполага с жп спирка по линията Свиленград-Пловдив-София. На север в непосредствена близост до селото преминава река Марица. На юг през землището на селото преминава Марица (магистрала).

История 
В неолитния ритуален комплекс отпреди 8500-8300 г. край селото по време на изграждането на автомагистрала „Марица“ (2009-2013) екип от археолози под ръководството на доц. Веселина Вандова (Регионален исторически музей – Кюстендил) извършва системни проучвания. По част от събрания животински костен материал палеозоологът проф. Златозар Боев установява останки от най-малко 8 вида бозайници – белозъбо сляпо куче (Spalax leucodon), изчезналият през 18 в. от България бобър (Castor fiber), домашно говедо, домашно магаре, домашна свиня, коза, овца, както и една птица – неопределен до вид кеклик (Alectoris sp.). От установеното съотношение (1:37) на дивите спрямо домашните бозайници следва, че по това време скотовъдството в района е имало доминиращо стопанско значение.

Редовни събития 
На 21 септември всяка година се организира селски събор. Датата съвпада и с празника на селото.

Други 
Футболния отбор на селото ФК Марица (Крум) през годините се състезава в югоизточна „В“ група и А ОФГ Хасково.

Бележки 

Села в област Хасково
Населени места в община Димитровград
Малко Асеново

Малко Асеново е село в Южна България. То се намира в община Димитровград, област Хасково. До 1885 година името на селото е Кючук Хасан тепе.

Редовни събития 
Всяка година на 20 юли (Илинден) се провежда традиционния събор на селото.

Бележки 

Села в област Хасково
Населени места в община Димитровград
Блатец

Блатец може да се отнася за:

 Блатец, село в Област Кюстендил, България;
 Блатец, село в Област Сливен, България;
 Блатец, село в Община Виница, Република Македония.